Държавен вестник, бр. 95, 2002 г., стр. 72

С Т Р .  72
Д Ъ Р Ж А В Е Н   В Е С Т Н И К
Б Р О Й  95
(2) Въз основа на протокола по ал. 1 се из-
готвя препис-извлечение, в което се включват
разискваните въпроси от дневния ред и прие-
тите по тях решения. Препис-извлечението се
подписва от председателя на КРС и от опреде-
лен от КРС служител от администрацията.
Чл. 16. (1) Решенията на КРС се подписват
от главния секретар и от председателя є.
(2) Решенията по ал. 1 се съобщават на за-
интересуваните лица в законоустановените
срокове.
Чл. 17. Решенията на КРС се обнародват,
когато това се изисква от закона, а в остана-
лите случаи се публикуват по преценка на ко-
мисията.
Г л а в а  т р е т а
СТРУКТУРА, ФУНКЦИИ И ОРГАНИЗАЦИЯ
НА АДМИНИСТРАЦИЯТА НА КРС
Раздел I
Общи положения
Чл. 18. (1) Администрацията подпомага КРС
за изпълнение на нейните правомощия, пред-
видени в нормативните актове.
(2) Администрацията се структурира и орга-
низира по реда на Закона за администрацията.
(3) Администрацията е обща и специализи-
рана и е структурирана в дирекции.
(4) Дирекциите:
1. подпомагат КРС при осъществяване на
конкретните є правомощия;
2. осигуряват технически и експертно рабо-
тата на КРС по ЗД, ЗПУ и ЗЕДЕП;
3. извършват дейности по административно
обслужване на гражданите и юридическите лица.
(5) Администрацията на КРС е организи-
рана в една главна дирекция и 7 дирекции,
като в тях могат да се създават отдели, а в
отделите—сектори.
(6) Общата численост на КРС и нейната
администрация е 237 щатни бройки и е разпре-
делена съгласно приложението.
Чл. 19. Законосъобразността на финансо-
во-счетоводните операции се контролира от
вътрешен одитор, който се отчита на предсе-
дателя на КРС.
Раздел II
Главен секретар
Чл. 20. (1) Главният секретар се назначава
за срок 5 години. Главният секретар работи под
ръководството на председателя на КРС и се
отчита за своята дейност пред него.
(2) Главният секретар ръководи, координи-
ра и контролира функционирането на админист-
рацията на КРС за точното спазване на норма-
тивните актове.
(3) Главният секретар осъществява админист-
ративното ръководство в изпълнение на закон-
ните разпореждания на КРС и на нейния предсе-
дател, като:
1. утвърждава образците на официалния и
служебния печат на КРС;
2. контролира спазването на сроковете за
изпълнение на задачи, произтичащи от реше-
ния на КРС и от заповеди на председателя;
3. координира оперативното взаимодействие
на администрацията на КРС с администрации-
те на държавните органи и с неправителствени-
те организации;
4. осъществява координация и контрол по
подготовката на материалите за разглеждане
на заседания на КРС;
5. изисква информация и материали, необ-
ходими за анализ и подготовка на въпросите,
които подлежат на разглеждане от КРС;
6. координира и контролира дейността по
стопанисването и управлението на държавната
собственост, предоставена на КРС;
7. изготвя ежегоден доклад за състоянието
на администрацията и след утвърждаване от
КРС го представя на министъра на държавната
администрация;
8. изпълнява други задачи, възложени му с
решение на КРС или със заповед на нейния
председател.
(4) При отсъствие на главния секретар него-
вите функции за всеки конкретен случай се из-
пълняват от определен от председателя на КРС
директор на дирекция.
Раздел III
Обща администрация
Чл. 21. Общата администрация е организи-
рана в две дирекции:
1. “Административно и стопанско обслуж-
ване”;
2. “Финансово, информационно обслужване
и управление на човешките ресурси”.
Чл. 22. Дирекция “Административно и сто-
панско обслужване” осигурява:
1. административното обслужване на КРС,
деловодната и архивната дейност в админист-
рацията, като:
а) изготвя проект на дневен ред, подготвя тех-
нически материалите за заседанията на КРС и
оформя технически приетите актове, изготвя и
съхранява протоколите от заседанията, оригина-
лите на актовете на КРС и документите към тях;
б) подготвя работните съвещания на КРС и
на другите експертни комисии и работни групи;
в) следи движението на документите в ад-
министрацията на КРС и спазването на сроко-
вете, поставени в решенията на КРС и запове-
дите и резолюциите на председателя и глав-
ния секретар;
г) води регистри за: входящата и изходящата
кореспонденция; образуваните преписки и из-
дадените по тях разрешения и лицензии; дого-
ворите, по които страна е КРС; протоколите от
заседанията на комисията;
д) подпомага информационно гражданите и
представителите на юридическите лица във
връзка с функциите на КРС;